

**Republika e Kosovës**

**Republika Kosova - Republic of Kosovo**

Qeveria - Vlada - Government

*Ministria e Financave, Punës dhe Transfereve – Ministarstvo Finansija, Rada i Trasfera –*

*Ministry of Finance, Labour and Transfers*



**AGJENCIA E PUNËSIMIT E REPUBLIKËS SË KOSOVËS**

**THIRRJE PUBLIKE PËR OFRIMIN E MBËSHTETJES FINANCIARE PËR ORGANIZATAT JO-QEVERITARE QË OFROJNË TRAJNIME PËR AFTËSI TË BUTA PËR DERI 300 PUNËKËRKUES (MOSHA 18 – 24 VJEÇ) NË 7 QENDRAT KRYESORE TË KOSOVËS**

**UDHËZIMET PËR APLIKANTËT**

08.08.2022

Afati i fundit për dorëzimin e aplikacioneve deri me 22.08.2022 në ora 16:00

**Përmbajtja:**

1. PËR OFRIMIN E MBËSHTETJES FINANCIARE PËR ORGANIZATAT JO-QEVERITARE QË OFROJNË TRAJNIME PËR AFTËSI TË BUTA PËR DERI 300 PUNËKËRKUES (MOSHA 18 – 24 VJEÇ) NË 7 QENDRAT KRYESORE TË KOSOVËS………………………………...3

 1.1 Problemet të cilat synohet të adresohen përmes kësaj thirrje publike…………………..3

 1.2 Objektivat e thirrjes dhe prioritetet për ndarjen e fondeve……………………………...4

 1.3 Vlera e planifikuar e mbështetjes financiare për projektet dhe total i thirrjes………….4

2. KUSHTET FORMALE TË THIRRJES……………………………………………………….4

 2.1 Aplikuesit e pranueshëm: kush mund të aplikoj?...........................................................4

 2.2 Aktivitetet e pranueshme që do të financohen përmes thirrjes………………………..4

 2.3 Shpenzimet e pranueshme që do të financohen përmes thirrjes……………………………………………………………………………………………5

3. SI TË APLIKONI?....................................................................................................................6

 3.1 Forma përshkruese e projekt-propozimit…………………………………………….6

 3.2 Përmbajtja e formë së Buxhetit………………………………………………………6

 3.3 Afati i fundit për dërgimin e aplikacioneve………………………………………….7

 3.4 Si të kontaktoni nëse keni ndonjë pyetje?....................................................................7

4. VLERËSIMI DHE NDARJA E FONDEVE…………………………………………………7

 4.1 Aplikacionet e pranuara do të kalojnë nëpër procedurën e mëposhtme……………..7

5. LISTA E DOKUMENTEVE TË THIRRJES PUBLIKE……………………………………..7

1.**THIRRJE PUBLIKE PËR ORGANIZATAT JO-QEVERITARE QË OFROJNË TRAJNIME PËR AFTËSI TË BUTA PËR DERI 300 PUNËKËRKUES (MOSHA 18 – 24 VJEÇ) NË 7 QENDRAT KRYESORE TË KOSOVËS**

1.1 PROBLEMET TË CILAT SYNOHET TË ADRESOHEN PËRMES KËSAJ THIRRJE PUBLIKE

APRK e themeluar nga Qeveria e Kosovës, në maj të vitit 2017, synon integrimin e punëkërkuesve në tregun e punës përmes mandatimit të ofrimit të shërbimeve.

Për më tepër APRK zbaton këtë projekt i cili realizohet në bashkëpunim me Qeverinë Gjermane përmes projektit të GIZ Kosova “Fit for Jobs”. Objektivi i këtij projekti është të rrisë mundësitë e punësimit të të rinjëve duke përmirësuar mundësitë e orientimit në karrierë, cilësinë e formimit profesional dhe shërbimet e kërkimit të punës si dhe një orientim më të fortë në tregun e punës.

Rreth MATP-Praktika në Punë

Me masa aktive nënkuptohen masat që përkrahja dhe intervenimet e përkohshme për individë ose grupe të identifikuara me vështirësi për të hyrë në punësim në tregun e punës . Llojet e masave aktive të tregut janë: aftësim profesional, aftësim profesional për të riatdhesuar, punë publike, subvencionim i pagave, vetëpunësim, praktika në punë, trajnim në punë dhe trajnim i kombinuar me kompani. Praktika në punë ofrohet për të rritur aftësitë dhe përspektivat e të rinjëve për punësim duke ofruar qasje në mjedisin e punës dhe të krijojnë përvojë dhe kontakte me punëdhënësit në mënyrë që të përmirësojnë mundësitë e ardhshme për punësim. Pra, në kuadër të marrëveshjes financiare do të zbatohen Masat Aktive të Tregut të Punës (MATP) ku njëra ndër to përfshinë:

1. **Praktikën në punë** ku do të përfitojnë gjithsej deri në 300 të rinj punëkërkues të moshës 18/24 vjec duke përfshirë gra, migrant të kthyer dhe minoritete. Skema parashikon që kandidatët të kompensohen për 6 muaj direkt si pjesë e Masës 1.4. nga Skema e Punësimit të Garantuar për të rinj të Pakos së Ringjalljes Ekonomike.

**Për më tepër,** që të rinjtë të jenë më të përgatitur dhe të jenë më të suksesshëm gjatë procesit të tyre të punësimit, MFPT/APRK do të punojnë me organizata që përfshijnë të rinjtë të cilat kanë kapacitete dhe janë në gjendje të ofrojnë trajnime për aftësitë e buta për të rinjtë që shprehin interesin e tyre për tu trajnuar.

1.2 OBJEKTIVAT E THIRRJES DHE PRIORITETET PËR NDARJEN E FONDEVE

Qëllimi kryesor i kësaj detyre është të përgatisë të rinjtë për tregun e punës gjegjësisht 300 punëkërkues (mosha 18-24 vjeç) përmes angazhimit të një organizate e cila ka target grup të rinjtë (psh.qendër rinore) e cila paraprakisht ka zhvilluar aktivitete të ngjajshme për ngritjen e aftësive të të rinjëve, ka kapacitetet dhe kualifikimet e nevojshme në ofrimin e tranimeve për aftësi të buta, në mbarë Kosovën.

Rezultati dhe detyrat:

1. Zhvillimi i një programi të trajnimit dhe mjete apo materiale trajnimi.
	1. Ofrohen trajnime 2-ditore për aftësi të buta (Soft Skills) për 300 punëkërkues (mosha 18-24 vjeç) në modulet e mëposhtme të trajnimit me këtë përmbajtje (por jo vetëm):
	* Aftësitë e buta për sigurim të një vendi të punës (aplikimi, intervista, e të tjera)
		+ Si të kërkosh punë? Cilat janë teknikat për kërkim të strukturuar të vendit të punës ? Aftësitë komunikuese ; Ushtrime praktike për teknikat e intervistës për punë.
	* Aftësitë e buta përgjatë punës
		+ Puna në grupe (aktivitet grupor); Zgjidhja e problemeve individuale/grupore ; Menaxhimi i kohës ; Etika ; Vendimmarrja;

Prioritet për ofrimin e mbështetjes financiare publike do të kenë:

Nëpërmjet kësaj shpalljeje ftohen të gjitha organizatat joqeveritare të regjistruara që të aplikojnë për këtë mbështetje financiare. Në veçanti inkurajohen organizatat rinore të regjistruara të aplikojnë.

* 1. VLERA E PLANIFIKUAR E MBËSHTETJES FINANCIARE PËR PROJEKTET DHE SHUMA TOTALE E THIRRJES

Për mbështetje financiare publike për projektet/programet sipas kësaj Thirrje publike është paraparë shuma në dispozicion prej EUR 5,600.00.

**2. KUSHTET FORMALE TË THIRRJES**

*2.1. Aplikuesit e pranueshëm: kush mund të aplikoj?*

Në kuadër të kësaj thirrjeje të drejtë aplikimi kanë të gjitha organizatat jo-qeveritare që plotësojnë kriteret në vijim:

1. Të jetë organizatë jo-qeveritare e regjistruar në Republikën e Kosovës sipas legjislacionit përkatës në fuqi dhe që vepron në Kosovë të paktën një (1) vit para datës së publikimit të thirrjes publike.
2. Të ketë fushë të veprimtarisë trajnimin e aftësive të buta.
3. Të zhvillojë të gjitha aktivitetet e organizatës sipas legjislacionit përkatës në fuqi.
4. OJQ-të duhet gjithashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit, si dhe të kenë përmbushur detyrimet kontraktuese ndaj ofruesit të mbështetjes financiare dhe të gjithë ofruesve të tjerë të mbështetjes financiare publike.

Partnerët e pranueshëm në zbatimin e projektit (në këtë rast OJQ e zgjedhur për të mbajtur trajnimet), nuk mund t’i kalojë mjetet tek pëfituesit e tjerë.

*2.2 Aktivitetet e pranueshme që do të financohen përmes thirrjes*

1. Trajnimet për aftësi të buta janë planifikuar të realizohen brenda periudhës 01.09.2022 deri më 20.10.2022. Ditët e trajnimeve dhe të tjerat do të koordinohen paraprakisht në bashkëpunim me përfaqësuesin e APRK-së dhe GIZ Fit for Jobs.

2. Sa i përket vendit të zhvillimit të aktiviteteve, të njëjtat do të zhvillohen në Qendrat e Aftësimit Profesional (QAP)/Zyrat e Punësimit në komunën përkatëse (7 qendrat kryesore).

Trajnimi duhet të zbatojë një çasje e cila fokusohet në aftësi ose kompetenca specifike, dhe të paraqitet nëpërmjet një kombinimi në mes të rasteve studimore dhe demonstrimit praktik nga ana e praktikantëve. Pjesëmarrësit do të marrin pjesë në krijimin praktikë të një dokument aplikimi për punë (CV, Letër Motivuese), do të zhvillojnë njohuritë, aftësitë dhe qëndrimet e nevojshme të cilat do t'u ndihmojnë atyre të tregojnë rezultatet të mira në raport me punëdhënësit pas përfundimit apo përgjatë Praktikës në Punë, 6 mujore, të ofruar nga MFPT përmes APRK-së.

**Kohëzgjatja e trajnimit :** Trajnimet ***do të jenë 2 ditore*** dhe mund të përfshijnë këtë rrjedhë, bazuar edhe në përshkrimin më lartë:

**Dita e parë :** Aftësitë e buta për sigurim të një vendi të punës

**Dita e dytë** : Aftësitë e buta përgjatë punës

Aktivitetet e pranueshme të projektit mund të përfshijnë:

Këtu është paraparë të mbulohen shpenzimet e trajnimit (ndonjë material i punës, ujë etj) përfshirë edhe pagesën për trajner.

2.3 Shpenzimet e pranueshme që do të financohen përmes thirrjes

Përmes fondeve publike të kësaj thirrje publike mund të financohen vetëm kostot reale dhe të pranueshme për realizimin e aktiviteteve të projektit, në periudhën kohore të specifikuar me këto udhëzime. Në vlerësimin e projektit/programit do të vlerësohen vetëm kostot e nevojave në lidhje me aktivitetet e planifikuara, si dhe në lartësinë reale të këtyre shpenzimeve.

**3. SI TË APLIKONI?**

Aplikacionet duhet të dërgohen përmes e-mail adresës aprk.info@rks-gov.net deri më datën 22.08.2022, ora 16:00, dhe duhet të përmbajnë dokumentacionin në vijim:

* Vërtetim mbi kryerjen e të gjitha detyrimeve tatimore
* Profili i organizatës dhe përvoja paraprake relevante
* Formulari i aplikacionit për projekt/program dhe propozim buxhetin si dhe Ofertën teknike (metodologjinë e punës)
* CV e trajnerit/trajnerëve që do të angazhohen
* Preferohet certifikata e trajnerit për aftësi të buta (opsionale)
* Certifikata e regjistrimit të organizatës
* Lista e ATK-së
* Certifikatën e numrit fiskal

3.1 Aplikacioni i projekt-propozimit

Formulari i projekt/propozimi si pjesë e dokumenteve të thirrjes publike – bashkangjitur në ëeb-faqe. I njejti të plotësohet në formë elektronike, me kompjuter si dhe të jetë i plotë.

3.2 Përmbajtja e formës Buxhetit

**Propozim-Buxheti** duhet të përfshijë koston totale të trajnimeve për të gjitha grupet e cila përfshin: pagesën e trajnerit për ditë pune, ditët e punës për përgatitje dhe raportim për të gjitha grupet, dhe shpenzimet për kafe/ujë për pjesëmarrësit për ditë të trajnimit.

Shënim: Për dy (2) ditë të mbajtjes së trajnimit tërë ditor llogaritet gjysmë dite (0.5) ditë për përgatitje, dhe gjysmë dite (0.5) ditë për raportim.

**Planifikimi buxhetor për një qendër:**

|  |  |  |  |
| --- | --- | --- | --- |
| Përshkrimi |  | Çmimi për ditë pune | Totali |
| Trajnim 2 grupe | 4 ditë pune | xx EUR/ditë pune | xx EUR |
| Përgatitje  | 1 ditë pune | xx EUR/ditë pune | xx EUR |
| Raportim | 1 ditë pune | xx EUR/ditë pune | xx EUR |
| Kafe/Ujë | 45 pjesëmarrës | xx EUR/pjesëmarrës/ditë | xx EUR |
| 20-22 pj. për grup |  |  | xx EUR[[1]](#footnote-1) |

3.3 Ku ta dorëzoni aplikimin?

Aplikacionet e kompletuara duhet të dorëzohen në email adresën: aprk.info@rks-gov.net

Do të konsiderohen për mbështetje financiare vetëm aplikacionet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.

Palët e interesuara mund të kërkojnë sqarime shtesë për këtë thirrje publike nëpërmjet email adresës aprk.info@rks-gov.net

3.4 Afati i fundit për dërgimin e aplikacioneve

Afati i fundit për dërgimin e aplikacioneve është 22.08.2022 në ora 16:00.

Të gjitha aplikacionet e dërguara pas afatit nuk do të merren parasysh.

**4. VLERËSIMI DHE NDARJA E FONDEVE**

4.1 Aplikacionet e pranuara do të kalojnë nëpër procedurën e mëposhtme:

Ofruesi i mbështetjes financiare do të themeloj një komision vlerësues i cili ka për detyrë të vlerësoj aplikacionet nëse i plotësojnë kushtet formale të thirrjes publike. Pas kontrollimit të gjitha aplikacioneve të pranuara, komisioni do të përgatis një listë të të gjitha aplikantëve që i plotësojnë kushtet, dhe një listë të aplikantëve të cilët nuk i plotësojnë kushtet e përcaktuara. Gjithashtu si rrjedhojë do të themelohet edhe Komisioni i Ankesave, i cili do të merret me trajtimin e ankesave eventuale të aplikantëve.

**5.LISTA E DOKUMENTEVE TË THIRRJES PUBLIKE**

***Formularët***

1. Formulari i Aplikacionit për projekt/programit (word)

2. Formulari i Propozim buxhetit (format excel/word)

1. Ilustrim shembull i përgatitjes së planifikimit buxhetor. Reflektimi i të dhënave mund të paraqitet edhe në ndonjë mënyrë tjetër mirëpo substancialisht duhet të ofrojë/paraqes informatat e lartëcekura. [↑](#footnote-ref-1)